open-index/open-wikipedia-markdown huggingface dataset:
Hantingtonas

**Hantingtonas** () – miestas Jungtinėse Amerikos Valstijose, Vakarų Virdžinijos pietvakariuose, prie Ohajo ir Gajandoto upių santakos, 80 km į vakarus nuo Čarlstono. Su gretimoje Kentukio valstijoje esančiu Ašlandu ir Ohajo valstijoje esančiu Airontonu sudaro aglomeraciją. Kabelo apygardos centras. Yra upių uostas, geležinkelių mazgas. Geležinkelio ir kasybos įrenginių gamyba, geležinkelio riedmenų remontas, stiklo, chemijos, siuvimo pramonė, nikelio lydinių gamyba. Netoli Hantingtono kasamos akmens anglys. Veikia 1837 m. įsteigtas Maršalo universitetas, meno galerija.

## Istorija

Hantingtonas pradėjo kurtis 1869 m., žemdirbių gyvenvietės Holderbaiz Landingo (*Holderby’s Landing*) vietoje kaip geležinkelio stotis. 1871 m. pavadintas geležinkelių magnato Koliso P. Hantingtono (*Collis P. Huntington*) garbei, suteiktas miesto statusas. 1873 m. miestą pasiekus geležinkeliui pradėjo sparčiai augti. 1888 m. tapo apygardos centru. Miestas nesyk nukentėjo nuo potvynių.

## Šaltiniai
Rozvelas

**Rozvelas** () – miestas Jungtinių Amerikos Valstijų pietuose, Naujojoje Meksikoje, prie Hondo upės žemupio (8 km nuo jo santakos su Pekosu), 280 km į pietryčius nuo Santa Fė. Čaveso apygardos centras, penktas pagal dydį valstijos miestas. Kelių mazgas. Verčiamasi drėkinamąja žemdirbyste (auginama medvilnė, liucerna, daržovės), gyvulininkyste. Apylinkėse išgaunama nafta ir gamtinės dujos. Yra Volkerio karinė oro bazė. Veikia Naujosios Meksikos karinis institutas (nuo 1891 m.), miesto muziejus (su Rozvele gimusio Piterio Hurdo piešiniais), ufologijos muziejus. Plėtojamas turizmas. Miesto apylinkėse yra Bedugnio Ežero valstijos parkas, Linkolno nacionalinis miškas.

2010 m. 58,3 % Rozvelo gyventojų buvo lotynoamerikiečiai, 36,5 % – baltieji, 2,0 % – indėnai, 1,8 % – afroamerikiečiai, 1,2 % – azijiečiai.

## Istorija

Rozvelą kaip prekybinį postą 1871 m. įkūrė Vanas S. Smitas (*Van C. Smith*) ir pavadino savo tėvo Rozvelo Smito garbei. Gyvenvietė augo plėtojantis gyvulininkystei ir drėkinamajai žemdirbystei. Nuo 1889 m. apygardos centras.

Miestas pagarsėjo po 1947 m., kai už 121 km nuo Rozvelo (arčiau Koronos) rastos neatpažinto skraidančio objekto liekanos (Rozvelo incidentas). Vėliau tapo ufologinio turizmo traukos centru.

## Šaltiniai
Homo antecessor

***Homo antecessor*** – išnykusi *Homo* genties rūšis, datuojama laikotarpiu prieš 1,2 mln. – 800 000 metų. Šią rūšį atrado Eudald Carbonell, Juan Luis Arsuaga ir J. M. Bermúdez de Castro.

Dėl unikalaus šiuolaikinių ir primityvių bruožų derinio tyrinėtojai 1997 m. atrastas fosilijas priskyrė naujai rūšiai. Dėl savo senumo ši rūšis turėtų būti susijusi su pirmąja homininų migracijos iš Afrikos į Euraziją banga, tad tai viena iš ankstyviausių žmonių rūšių, gyvenusių Europoje.

Genties pavadinimas *Homo* yra lotynų kalbos žodis, reiškiantis 'žmogus', o rūšies pavadinimas *antecessor* lotynų kalba reiškia 'tyrinėtojas, pirmeivis'. Rūšis taip pavadinta, manant, kad šie homininai – pirmieji Europoje.

## Evoliuciniai ryšiai
Įvairūs archeologai ir antropologai svarstė, kaip *H. antecessor* susijusi su kitomis Europoje gyvenusiomis *Homo* genties rūšimis. Pagal vieną iš siūlymų, ši rūšis yra evoliucinė grandis tarp *[[Homo ergaster]]* bei *[[Homo heidelbergensis|H. heidelbergensis]]*. Kai kurių antropologų teigimu, *H. antecessor* gali būti šiuolaikinių žmonių ir neandertaliečių (per *Homo heidelbergensis*) ankstyviausias bendras protėvis, nes šiai rūšiai būdingi ir primityvūs bruožai, tipiški ankstyvosioms *Homo* genties rūšims, ir saviti bruožai, nebūdingi nei neandertaliečiams, nei *Homo sapiens*. Richard Klein teigimu, tai buvusi atskira rūšis, kuri evoliucionavo iš *H. ergaster*.

Kai kurie mokslininkai mano, kad *H. antecessor* yra ta pati rūšis, kaip *H. heidelbergensis*. Pastarieji homininai gyveno Europoje 600 000–250 000 metų iki mūsų dienų pleistoceno laikotarpiu. Toks požiūris grindžiamas tuo, kad visiškai išlikusi kaukolė iki šiol nebuvo rasta, terasti 14 fragmentų, apatinio žandikaulio kaulai, be to, šie mokslininkai atkreipia dėmesį, jog didžioji dalis *H. antecessor* priskiriamų fosilijų buvę vaikai.

2020 m., išanalizavę senovinius baltymus, išgautus iš danties ATD6-92, olandų paleoantropologas Frido Welker su kolegomis priėjo išvados, kad *H. antecessor* nėra šiuolaikinių žmonių protėvis.

## Anatomija
*H. antecessor* smegeninės tūris siekė apie 1000 cm³ (mažesnis nei šiuolaikinių žmonių). Kūno sudėjimu nedaug tesiskyrė nuo šiuolaikinių žmonių, tačiau buvo stambesni. Ūgis – maždaug 1,6–1,8 m. Kakta žema, ryškus dvigubas antakinis lankas, pakaušinis kyšulys. Neturėjo ryškaus smakro.

Dantys buvo stambūs, kapliai su keliomis šaknimis, viršutiniai kandžiai kastuvo formos.

## Įrankiai
*Gran Dolina* urve aptikta apie 200 akmeninių įrankių, taip pat maždaug 300 gyvūnų kaulų (iš tų pačių sluoksnių kaip homininų), jų amžius – bent 780 000 metų. *Sima del Elefante* rasti 32 akmeniniai įrankiai ir gyvūnų kaulų (amžius siekia ~1,1–1,2 mln. m.).

## Išnašos
1733 m. Alytaus gaisras

**1733 m. Alytaus gaisras** – 1733 m. balandžio 11 d. Alytuje kilęs didelis gaisras.

Gaisrą sukėlė 1733 m. antrąją Velykų dieną Alytaus centre šaudę išgėrę jaunuoliai. Gaisro metu sudegė 23 miestiečių sodybos. Kai kuriuose šaltiniuose teigiama, kad sudegė „beveik visas miestas“.

## Šaltiniai

* (LT) Alytaus miesto ir apylinkių istorijos bruožai. Vilnius: Mokslas, 1989. P. 69.
* (LT) Kokie ir kada didieji gaisrai buvo kilę Alytuje?, etaplius.lt, 2019 m. spalio 29 d. 09:28

## Išnašos
1622 m. Alytaus gaisras

**1622 m. Alytaus gaisras** – 1622 m. gegužės 15 d. kilęs didelis gaisras, kuris smarkiai nuniokojo Alytaus miestą.

Nuo šio ir ankstesnio 1619 m. gaisro nukentėję miestiečiai buvo atleisti nuo mokesčių.

## Šaltiniai
* (LT) Alytaus miesto ir apylinkių istorijos bruožai. Vilnius: Mokslas, 1989. P. 27. Lietuvos magdeburginių miestų privilegijos ir aktai. T.IV. Alytus. Sud. A. Tyla. Vilnius: LII leidykla, 2006. P. 23.
* (LT) Kokie ir kada didieji gaisrai buvo kilę Alytuje?, Alytaus gidas.
Shams Azar FC

**Kazvino futbolo klubas „Šams Azar“**, o angliškuose šaltiniuose  **„Shams Azar FC“** () – Irano futbolo klubas iš Kazvino, esančio Kazvino provincijoje.

Namų rungtynes žaidžia „Sardare Azadegan“ stadione, talpinančiame 15 tūkst. žiūrovų.

## Istorija
Klubas įkurtas 2012 m. Žaidė žemesniuose divizionuose. Vėliau buvo perkelti į antrą pakopą. 

2022–2023 m. sezone tapo nugalėtojais Azadegan League (antra pakopa) ir pateko į stipriausią šalies lygą.

2023–2024 m. sezone debiutavo Profesionalų lygoje. Klubui buvo skirta trijų taškų nuobauda ir galutinėje komandų rikiuotėje užėmė aštuntą vietą.

## Pasiekimai
;  **Azadegan League (II)** 
*  **Nugalėtojai (1):** 2022–2023 m.

## Sezonai
; Pastarųjų metų sezonai.

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Sudėtis
: Atnaujinta: 2023 m. gruodžio 19 d.

## Išnašos

## Nuorodos
* [ Oficiali klubo svetainė] (anglų k.)
* SOCCERWAY 
* FLASHSCORE 
* Transfermarkt 
* Globalsportsarchive
Brandon Tabb

**Brendonas Tabas** (, g. ) – JAV krepšininkas.

## Profesionali karjera
2018 m. rugpjūčio 23 d. B. Tabas pasirašė sutartį su Danijos krepšinio lygos Horsenso „IC“ klubu.

2019 m. liepos 3 d. pasirašė sutartį su Lenkijos krepšinio lygos Glivicės „GTK“. Būdamas „GTK“ ekipoje Tabas vidutiniškai pelnė po 14,5 taško, atkovojo po 3,3 kamuolio, atliko po 2,5 rezultatyvaus perdavimo ir perėmė po 1,8 kamuolio.

2020 m. rugsėjo 11 d. jis pasirašė sutartį su Svendborgo „Rabbits“. 2021 m. rugpjūčio 1 d. žaidėjas išvyko į Švediją ir pasirašė sutartį su Noršiopingo „Dolphins“.

2023 m. rugpjūčio 2 d. B. Tabas pasirašė sutartį su Lietuvos krepšinio lygos (LKL) ekipa Pasvalio „Pieno žvaigždės“. Lapkričio 12 d. krepšininkas pelnė 34 taškus ir pataikė septynis tritaškius pergalėje 91:95 prieš Šiaulių „Šiaulius“. Gruodžio 1 d. Tabas paskelbtas lapkričio mėnesio geriausiu žaidėju. Sezono antroje pusėje rezultatyviausias tuo metu lygos žaidėjas išsiskyrė su klubu.

## Išnašos

## Nuorodos
* Brandon Tabb profilis „Proballers“
* Brandon Tabb profilis „LKL“
Al-Qasim SC

**„Al-Qasim SC“** () – Irako futbolo klubas iš al Kasimo ().

## Istorija
Klubas įkurtas 1973 m. Kitados rungtyniavo žemesniuose divizionuose. 2018–2019 m. sezone tapo Antrojo diviziono (II pakopa) nugalėtojais.

Pateko į aukščiausią šalies lygą.

## Pasiekimai
; Antrasis divizionas
* Nugalėtojai: 2018–2019 m.

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga.

## Išnašos

## Nuorodos
* [ Oficiali klubo svetainė] (anglų k.)
* SOCCERWAY
* FLASHSCORE
* Transfermarkt
* Globalsportsarchive
Mini serialas

**Mini serialas** – televizijos serialas, kuriame visa serialo istorija pasakojama per iš anksto suplanuotą tam tikrą epizodų skaičių. Daugelis mini serialų taip pat gali būti vadinami ir rodomi kaip televizijos filmai. Nuo 2021 m. mini serialų formato populiarumas išaugo tiek transliacijos paslaugose, tiek transliuojamoje televizijoje.

## Populiarumas
1983 m. aštuoniolikos valandų trukmės mini serialas „Karo vėjai“ (*The Winds of War*) sulaukė didžiulės reitingų sėkmės – jį visą arba jo dalį žiūrėjo 140 milijonų žiūrovų, o tai buvo iki tol žiūrimiausias mini serialas. 1988 m. tęsinys „Karas ir atminimas“ (*War and Remembrance*) buvo apdovanotas už geriausią mini serialą, specialiuosius efektus ir vienos kameros montažą, o kai kurie kritikai jį laikė geriausiu Amerikos televizijos epiniu mini serialu. Tačiau tai buvo ir šio televizijos formato nuosmukio pradžia, nes 105 mln. dolerių kainavusi produkcija sulaukė didelės reitingų nesėkmės; atsiradus vaizdo magnetofonams ir platesnėms kabelinės televizijos galimybėms, sumažėjo daugumos mini serialų trukmė ir reitingai. Šis nuosmukis tęsėsi iki dešimtojo dešimtmečio vidurio.

XXI amžiuje šis formatas sugrįžo į kabelinę televiziją ir išpopuliarėjo transliacijos paslaugose. Pavyzdžiui, Jungtinių Valstijų „History“ kanale didžiausios sėkmės sulaukė tokie mini serialai kaip „Amerika: mūsų istorija“ (2010 m.), „Hetfildai ir Makojai“ (2012 m.) ir „Biblija“ (2013 m). 2012 m. išleistas mini serialas „Politiniai gyvūnai“ buvo apdovanotas Kritikų pasirinkimo televizijos apdovanojimu už labiausiai jaudinantį naują serialą. HBO mini serialas „Nekaltas melas“ (kuris galiausiai buvo pratęstas antrajam sezonui) laimėjo aštuonis „Emmy“ apdovanojimus.

XXI amžiuje du mini serialai padarė didelę įtaką popkultūrai ir dažnai yra vadinami dviem geriausiais kada nors sukurtais serialais: „Karo vilkai. Desantininkai“ (2001 m.) ir „Černobylis“ (2019 m.). Kai buvo išleistas paskutinis mini serialo „Černobylis“ epizodas, jis jau buvo geriausiai įvertintas serialas IMDb istorijoje.

## Išnašos
Japonijos futbolo varžybos 2023 m.

**[[2023 m.]] [[Japonija|Japonijos]] futbolo varžybos** – apie 2023 m. Džei lygos (J1 League, J2 League, J3 League) ir pagrindinius taurės turnyrus.

## Japonijos supertaurė
* **2023 m. Japonijos Supertaurė** arba **2023 m. Fujifilm Supertaurė** (dėl rėmimo sutarčių) – 30-asis turnyras nuo jo įkūrimo.
* 2023 m. vasario 11 d. rungtynėse kovojo 2022 m. J1 League čempionai Yokohama F. Marinos ir 2022 m. Imperatoriaus taurės laimėtojai Ventforet Kofu.


* **[[Yokohama F. Marinos]] nugalėjo varžovus rezultatu 2-1 ir iškovojo Japonijos Supertaurę.**
----

----

## 2023 m. J1 lyga
* **J1 League 2023**, arba **Meiji Yasuda J1 League 2023** – aukščiausioji futbolo lyga.
* 2023 m. dalyvavo 18 komandų. Čempionais tapo Vissel Kobe.
* Prasidėjo 2023 m. vasario 18 d., baigėsi 2023 m. lapkričio 5 d.
### Dalyviai

### Galutinė lentelė

## 2023 m. J2 League
* **J2 League** arba **Antroji Džei lyga** – antros pakopos pirmenybės.
* 2023 m. sezone **J2 League** rungtyniavo 22 ekipos.
### Galutinė lentelė

## 2023 m. J3 League
* **J3 League** arba **Trečioji Džei lyga** – trečios pakopos pirmenybės.
* 2023 m. sezone **J3 League** rungtyniavo 20 ekipų.
### Galutinė lentelė

## Imperatoriaus taurės finalo rungtynės
----


* **[[Kawasaki Frontale]] palaužė varžovus tik baudinių serijos metu ir iškovojo 2023 m. Imperatoriaus taurę.**
----

## Džei lygos taurė
* Pirmame etape kovojo šešiolika ekipų, rungtyniaujančių J1 League. Jos buvo suskirstytos į keturias grupes po keturias ekipas.

### Finalo rungtynės

* **[[Avispa Fukuoka]] nugalėjo varžovus rezultatu 2-1 ir iškovojo Džei lygos taurę.**
----

## Šaltiniai

## Nuorodos
* RSSSF duomenų bazė (2023)
* Soccerway J1 lyga
* Soccerway J2 lyga
* Soccerway J3 lyga
* Imperatoriaus taurės finalas
* Imperatoriaus taurės rezultatai
Santa Ana (JAV)

**Santa Ana** (angl. ir ) – miestas Jungtinėse Amerikos Valstijose, pietvakarių Kalifornijoje, į pietryčius nuo Los Andželo (priklauso jo aglomeracijai), Santa Anos kalnų pašlaitėse, prie Santa Anos upės. Orindžo apygardos administracinis centras. Plentų mazgas (į Los Andželą, Orindžą, Koroną, Long Bičą, San Diegą). Elektronikos, elektros ir branduolinės energetikos, aviacijos, kosmoso įrenginių, žemės ūkio mašinų, sporto inventoriaus gamyba, turizmas.

Veikia Kalifornijos pakrantės universitetas (įkurtas 1973 m.), kitos aukštosios mokyklos, „Discovery“ mokslinių tyrimų centras, Ramiojo vandenyno pakrantės istorijos, Bauerso kultūros meno ir kiti muziejai, teatrai, parkai, zoologijos sodas.

2020 m. 76,7 % miesto gyventojų buvo lotynoamerikiečiai, 12,3 % – azijiečiai, 8,5 % – baltieji.

## Istorija
1769 m. vietovę ištyrinėjo ispanų konkistadoras Gasparas de Portola, o 1801 m. žemės suteiktos Chuanui de Grichalvai, kad plėtotų gyvulininkystę. 1869 m. iš Grichalvos palikuonių dalį žemių nusipirko Viljamas H. Spardžonas (*William H. Spurgeon*) ir įsteigė Santa Anos gyvenvietę. 1878 m. ją su Los Andželu sujungė geležinkelis, imtas plėtoti žemės ūkis. 1886 m. suteiktos miesto teisės, nuo 1889 m. – apygardos centras. Po Antrojo pasaulinio karo nutiesus greitkelius ir įsteigus karines bazes, miestas pradėjo sparčiai augti.

## Šaltiniai
Laredas

**Laredas** arba ***Lareidas*** (angl. ir ) – miestas Jungtinių Amerikos Valstijų pietuose, Teksaso valstijoje, 240 km į pietvakarius nuo San Antonijo, Rio Grandės upės kairiajame krante, Meksikos pasienyje (priešais Nuevo Laredą). Vebo apygardos administracinis centras. Yra upių uostas, tarptautinis oro uostas, per Laredą eina Panamerikos plentas (tiltas per Rio Grandę). Automobilių dalių, elektros prietaisų, keramikos dirbinių gamyba, statybinių medžiagų, chemijos (plastikų), siuvimo, odos pramonė. Plėtojama drėkinamoji žemdirbystė, gyvulininkystė. Apylinkėse išgaunama nafta ir gamtinės dujos. Veikia Teksaso A&M universitetas (įkurtas 1970 m.). Turizmas. Apylinkėse yra Kasa Blankos tvenkinys ir valstijos parkas.

Išlikę tradicinės kolonijinės ispanų architektūros: plaušplyčių namų, bažnyčių, misijų, aikščių.

Lotynoamerikiečiai sudaro net 95,1 % gyventojų (2020 m.), baltieji – 3,6 %. Pagal lotynoamerikiečių procentą Laredas pirmauja visose JAV (išskyrus Puerto Riką).

## Istorija
Laredą 1755 m. įkūrė Tomasas Sančesas kaip perkėlą per Rio Grandės upę ir pavadino pagal Laredo miestą Ispanijoje. Tai buvo menkai kontroliuojamų pakraščių gyvenvietė, kur vyko karai prieš indėnus, viešpatavo gaujos. 1836 m. Teksasui sukilus prieš Meksiką, Laredas buvo faktiškai niekieno nekontroliuojamas. 1839–1841 m. buvo nepripažintos Rio Grandės Respublikos sostinė. 1846 m., po Meksikos–JAV karo prijungtas prie JAV. Laredo gyventojai siekė prisijungti prie Meksikos, bet šio jų noro nepatenkinus, dalis išsikėlė į kitą upės krantą ir įsteigė Nuevo Laredą. Nuo 1848 m. apygardos centras. Miesto teisės suteiktos 1852 m.

## Šaltiniai
Laredas (reikšmės)

**Laredas** () gali reikšti:
* Laredas – miestas JAV, Teksase;
* Laredas – miestas Ispanijoje, Kantabrijoje;
* Nuevo Laredas – miestas Meksikoje;
* Laredas – miestelis Peru, La Libertado departamente.
Fajetvilis

**Fajetvilis** () – miestas JAV rytuose, Šiaurės Karolinos valstijoje, prie Keip Fyro upės. Garsėja Fort Liberčio kariniu miesteliu, vienu didžiausiu pasaulyje (dirba per 50 tūkst. žmonių).

## Etimologija

Miestas 1783 m. pavadintas revoliucionieriaus, Lafajeto markizo Gilbert due Motier garbei. 1825 m. jis apsilankė mieste arklių traukiama karieta ir buvo pasveikintas gyventojų.

## Istorija

Įkurtas 1778 m. susijungus Kampbeltono (*Campbellton*) ir Kros Kriko (*Cross Creek*) gyvenvietėms, kurios įsikūrė apie 1760 m. Miestas 1789–1793 m. buvo Šiaurės Karolinos valstijos sostinė. 1831 m. mieste siautėjo gaisras, sudeginęs per 600 namų. 1867 m. įkurtas Fajetvilio valstybinis universitetas, 1956 m. metodistų universitetas, 1961 m. Fajetvilio techninis bendruomenės koledžas.

## Šaltiniai
Su Sitis

**Su Sitis** () – miestas Jungtinių Amerikos Valstijų vidurinės dalies šiaurės rytuose, Ajovoje, į šiaurės vakarus nuo Omahos, Misūrio kairiajame krante (priešais Saut Su Sitį), prie Didžiosios Sijų upės žiočių. Vudberio apygardos administracinis centras. Praeina Mineapolio–Omahos geležinkelis ir plentas. Siuvimo, chemijos (mineralinių trąšų), maisto (mėsos, malimo) pramonė, elektros įrenginių gamyba. Miesto apylinkėse auginami javai, veisiami galvijai. Veikia miesto muziejus, meno centras.

2020 m. 76,3 % Su Sičio gyventojų buvo baltieji, 4,8 % – afroamerikiečiai, 2,9 % – azijiečiai, 2,2 % – indėnai.

## Istorija
1804 m. dabartinio miesto žemes, apgyvendintas omahų, sijų ir otų, pasiekė Liuiso ir Klarko ekspedicija. Čia palaidotas vienas jos narių, seržantas Čarlzas Floidas. 1849 m. čia įsikūrė amerikiečių-prancūzų prekybininkas Teofilis Brugjė su sijų kilmės žmona, ir pavadino vietovę Tompsonviliu (*Thompsonville*), pagal žemių savininką Viljamą Tompsoną. Nuo 1856 m. apygardos centras, nuo 1857 m. miestas (pervadintas į Su Sitį pagal indėnus sijus).

Miestas augo kaip garlaivių prekybinis uostas. 1868 m. miestą pasiekė geležinkelis, 1872 m. pradėta plėtoti mėsos konservavimo pramonė. Iki pat XXI a. pr. Su Sitis buvo svarbus mėsos pramonės centras.

### Lietuviai
Pirmieji lietuviai Su Sityje apsigyveno 1890 m. 1914 m. įkurta lietuvių parapija, parapinė mokykla. 1914 m. gyveno 900, 1958 m. – 475 lietuviai.

## Šaltiniai
Nara Club

**„Nara Club“** () – Japonijos futbolo klubas iš Naros miesto, esančio Naros prefektūroje. 

## Istorija
Klubo ištakos siekia 1991 m. Klubas didelių laimėjimų neiškovojo. Ilgą laiką rungtyniavo regioninėse pirmenybėse.

Nuo 2023 m. sezono žaidė J3 League. Debiutiniame sezone iškovojo penktą vietą.

## Sezonai: [[J.League]]
; Pastarųjų metų sezonai

## Spalvinė gama

## Apranga
; Sportinės aprangos pokyčiai.

## Išnašos

## Nuorodos
* Oficiali klubas svetainė (japoniškai)
* facebook paskyra
* J.League svetainė
* SOCCERWAY
* FLASHSCORE
* Transfermarkt
* Globalsportsarchive
Nomas (Aliaska)

**Nomas** (angl. *Nome*) – miestas Jungtinėse Amerikos Valstijose, Aliaskos vakarinėje dalyje, Siuardo pusiasalyje. Nomo apskaitinės apyrubės didžiausias miestas ir administracinis centras. 2020 m. JAV gyventojų surašymo duomenimis, mieste gyveno 3 701 gyventojai. Yra oro uostas. XX a. pradžioje miestas garsėjo aukso kasyba. Nomas verčiasi turizmu, žvejyba, šiaurės elnių auginimu ir eskimų amatais.

## Istorija
Įkurtas 1901 m.

Prieš europiečių atkeliavimą, Nomo apylinkėse gyveno eskimai. 1898 m. netoliese Nomo atrasta daug aukso. Miestas nuo 1900 m. sparčiai augo, jame gyveno apie 20 000 gyventojų, tačiau nuo 1903 m. gyventojų skaičius mažėjo, nes seko aukso ištekliai. 1920 m. mieste gyveno vos 852 gyventojai. 1934 m. Miestas nukentėjo nuo gaisro. 

Antrojo pasaulinio karo metu Nomas buvo tarpustotė JAV gamybos lėktuvams, siunčiamiems į Sovietų Sąjungą pagal lendlizo programą.

## Gyventojai
2021 m. duomenimis, Nome gyveno 53 % indėnų, 26,1 % baltųjų, 11,1 % mišrios rasės, 3,12 % azijiečių, 1,57 % afroamerikiečių ir 5,16 % lotynoamerikiečių kilmės gyventojų.

## Šaltiniai
Roanokas (miestas)

**Roanokas** () – miestas Jungtinių Amerikos Valstijų rytuose, Virdžinijos valstijoje, Apalačų kalnuose, Šenandoa slėnio pietiniame gale, prie Roanoko upės, 238 km į vakarus nuo Ričmondo. Su gretimais Seilemo, Vintono miestais sudaro aglomeraciją. Nepriklauso jokiai apygardai. Per miestą eina Linčburgo–Noksvilio geležinkelis ir plentas; transporto mazgas, Roanoko–Blaksburgo oro uostas.

Mašinų ir įrengimų (elektrovežių), chemijos, siuvimo, baldų pramonė, turizmas. Veikia privatus Holinso universitetas (įkurtas 1842 m.), kelios kolegijos, Vakarinės Virdžinijos istorijos, Vakarinės Virdžinijos mokslo, Taubmano meno, Virdžinijos transporto, O. Vinstono Linko fotografijų, Harisono afroamerikiečių kultūros muziejai, Roanoko vaikų, Mil Mauntino, kiti teatrai, Roanoko opera, Roanoko simfoninis orkestras, planetariumas, zoologijos sodas. Apylinkėse yra Džordžo Vašingtono ir Džefersono nacionaliniai miškai. Miesto įžymybė – 27 m aukščio neoninė Roanoko žvaigždė.

Etninė sudėtis (2020 m.): baltieji – 55,9 %, afroamerikiečiai – 27 %, lotynoamerikiečiai – 8,5 %, azijiečiai – 2,5 %, mišrios kilmės – 5,3 %.

## Istorija
Kolonistai sijų tutelų žemėse įsikūrė 1740 m. Gyvenvietė pradėjo augti 1882 m., kai čia įrengta geležinkelių sankirta ir pradėtos eksportuoti apylinkėse kastos anglys. Iki 1882 m. gyvenvietė vadinta Big Liku (*Big Lick*), vėliau pervadinta į Roanoką. Miestas nuo 1884 m. Toliau plėtojosi kaip geležinkelių pramonės centras, 1908 m. atitiesta dar viena linija. Plėtota plieno, tekstilės pramonė. Sumenkus geležinkelių reikšmei, Roanoko ekonomika sulėtėjo.


N&W J Class 611 in Manassas VA.jpg|Garvežys Virdžinijos transporto muziejuje
Roanoke Virginia.jpg|Miesto reginys
Saint Andrew's.jpg|Šv. Andriaus katalikų bažnyčia
Mill Mountain Star Neon Lights.JPG|Roanoko žvaigždė


## Šaltiniai
Panevėžio žydų senosios kapinės

**Panevėžio žydų senosios kapinės** – neveikiančios Panevėžio žydų bendruomenės kapinės, esančios Panevėžyje, Atminimo skvere tarp Sietyno ir Vasario 16-osios gatvių. 1955 m. kapinės uždarytos, 1966 m. – likviduotos, jų vietoje įrengtas miesto parkas. Šią vietą žymi bendras žydų kapinių memorialas. Vietos žydų bendruomenė rūpinasi kapinių priežiūra, jose vyksta bendruomenės renginiai.

Panevėžio žydų senosios kapinės yra valstybės saugomas memorialinis paminklas, jos nuo 1993 m. įrašytos į Kultūros vertybių registrą. 

## Istorija

Bendruomenės kapinės įsteigtos XVIII a. pirmoje pusėje. XIX a. pabaigoje Panevėžio žydai sudarė daugiau nei pusę miesto gyventojų. 1872-1940 m. šiose kapinėse buvo palaidoti 6934 mirusieji. Iki 1940 m. kapinėse būta apie 12,5 tūkst. paminklinių akmenų.

Teritorijoje tarp dabartinių Sietyno ir Vasario 16-osios gatvių buvo laidojami miesto ir aplinkinių vietovių žmonės. Tarp jų buvo šiltinės bei kitų epidemijų aukos. Tarp palaidotųjų buvo nemažai gydytojų, rabinų, verslininkų, prekybininkų, pedagogų, žydų savanorių, kovojusių Nepriklausomybės kovose. Kapinėse buvo palaidoti žinomas gydytojas Šachnelis Abraomas Meras su žmona Ana ir kt. XX a. penktajame dešimtmetyje šiose kapinėse buvo sušaudyti keletas lietuvių. Tarp jų ir Sietyno gatvėje gyvenę režisieriaus Jono Jurašo tėvai – atsargos karininkas Jonas Jurašas ir mokytoja Sofija Jurašienė, baltaraiščių sušaudyti 1941 m.

1966 m. Panevėžio miesto valdžios sprendimu kapinės buvo naikinamos. Po 1941 m. holokausto vietos žydų bendruomenė buvo labai negausi, todėl norinčių persikelti artimųjų palaikus į kitas kapines buvo nedaug. Daugelis palaikų liko senose vietose. Po kapinių uždarymo gausybės išvežtų paminklinių akmenų likimas buvo įvairus: jie buvo saugomi buitinio gyventojų aptarnavimo kombinato sandėlyje, dalis panaudota laiptams ir dekoratyvinei sienai įrengti prie statomo Panevėžio dramos teatro. Likviduotose kapinėse buvo įrengtas Sietyno skveras. Jame  1982 m. pastatyta skulptūra „Vėžys“ (skulp. Alfridas Pajuodis), veikė fontanas. 1990 m. atkūrus Lietuvos nepriklausomybę, žydų bendruomenės prašymu pradėti kapinių atkuriamieji darbai: išgriautas fontanas, 1991 m. pastatytas paminklinis akmuo (arch. Gintautas Survila). Apie 1992 „Vėžio“ skulptūra perkelta į Senvagę. Pastaraisiais metais skulptūra eksponuojama Dekoratyvinių skulptūrų skvere.

2009 m. Atminties skvere (buv. Sietyno skvere) pastatytas paminklas „Liūdinti žydų motina“ – menora mirusiųjų atminimui (arch. Valdas Klimavičius, skulp. Vytautas Tallat-Kelpša). Paminklui buvo panaudotos žydų antkapinių paminklų dalys, sugrąžintos iš sienelės prie Juozo Miltinio dramos teatro. Neišliko žinių apie tikslias buvusių kapaviečių vietas, todėl atstatyti antkapių ar kaip nors kitaip paženklinti kapus nebuvo jokios galimybės. Priimtas sprendimas sukurti ir įrengti bendrą žydų kapinių memorialą.

2023 m. paminklas „Liūdinti žydų motina“ buvo atrestauruotas: užtaisytos akmenų tvorelės siūlės, paminklas nupoliruotas ir impregnuotas, atgaivinant jo akmens spalvą.

## Šaltiniai

## Nuorodos

* Panevėžio žydų senosios kapinės *wikimapia.org*
Rentonas

**Rentonas** () – miestas Jungtinėse Amerikos Valstijose, Vašingtono valstijos vakarinėje dalyje, prie Vašingtono ežero pietinio galo ir Sidaro upės žiočių, 32 km į pietryčius nuo Sietlo (jo aglomeracijoje). Yra vietinės reikšmės oro uostas, geležinkelio atšaka, plentų mazgas. Uostas (okeaniniai laivai įplaukia per Pjudžet Saundą, Balardo šliuzus ir Vašingtono ežerą). Medienos apdirbimo, plieno, aviacijos („Boeing“ Rentono gamykla), lokomotyvų, keramikos pramonė. Paukštininkystė.

2022 m. 40,8 % miesto gyventojų buvo baltieji, 26,1 % – azijiečiai, 14,8 % – lotynoamerikiečiai, 8,3 % – mišrios kilmės, 8,2 % – afroamerikiečiai, 0,8 % – okeaniečiai, 0,4 % – indėnai.

## Istorija
Gyvenvietė indėnų duvamišų (pakrančių sijų pogrupis) žemėse pradėjo kurtis XIX a. vid., o oficialiai įsteigta 1876 m. ir pavadinta pramonininko Viljamo Rentono garbei. Augo kaip angliakasių gyvenvietė. Miestas nuo 1901 m. XX a. pr. Rentone kūrėsi daug kinų ir japonų darbininkų.

## Šaltiniai
Arūnas Valinskas jaunesnysis

**Arūnas Valinskas** (g. 1989 m. spalio 10 d. Vilniuje) – Lietuvos politikas.

A. Valinsko tėtis yra buvęs Seimo narys, visuomenės veikėjas Arūnas Valinskas, mama – dainininkė Inga Valinskienė.

## Biografija
2006 m. baigė „Saulės“ privačią pagrindinę mokyklą. 2008 m. baigė studijas Kingsvudo mokykloje JK, 2012 m. – Lidso universitete.

2013-2017 m. A. Valinskas atliko profesinę karo tarnybą Lietuvos kariuomenėje.

2018 m. pradėjo dirbti Seimo nario patarėju, 2019 m. buvo išrinktas į Vilniaus miesto savivaldybės tarybą.

2020 m. buvo išrinktas į Seimą pagal TS-LKD sąrašą.

## Šeima
Su ilgamete mylimąja Viktorija Denisovaite, burnos higieniste, 2018 m. susilaukė dukters Sofijos. 2023 m. rudenį A. Valinskas patvirtino žiniasklaidai, jog su Viktorija išsiskyrė.

2025 m. buvusi žmona Viktorija Denisovaitė padavė Arūną į teismo dėl jų dviejų vaiko priežiūros pinigų  (alimentų) nemokėjimo.

## Šaltiniai
Spokanas

**Spokanas** () – miestas Jungtinių Amerikos Valstijų šiaurės vakaruose, Vašingtono valstijoje, 370 km į rytus nuo Sietlo, prie Spokano upės, netoli Aidaho sienos. Gyvena 228 989 tūkst. gyventojų (2020 m.). Apygardos centras ir antras pagal gyventojų skaičių Vašingtono valstijoje.

Geležinkeliai ir plentai į Portlandą, Bilingsą, yra tarptautinis oro uostas. Spalvotoji metalurgija, medienos apdirbimo, maisto, chemijos (plastikų), plaušienos ir popieriaus pramonė, elektros įrenginių gamyba. Miesto apylinkėse auginami vynmedžiai, kertamas miškas, kasamas auksas, sidabras, urano, vario rūdos. Spokano apylinkėse veikia karinių oro pajėgų bazė.

Veikia 1887 m. įkurtas Gonzagos universitetas, JAV šiaurės vakarų, automobilių, vaikų ir kiti muziejai, teatrai, simfoninis, džiazo orkestrai.

2010 m. 86,7 % Spokano gyventojų buvo baltieji, 5 % – lotynoamerikiečiai, 2,6 % – azijiečiai, 2,3 % – afroamerikiečiai, 2 % – indėnai.

## Istorija
1810 m. traperiai įkūrė prekybinį postą prie Spokano upės. Gyvenvietė įkurta 1872 m. ir vadinta Spokan Folsu (pagal indėnus spokanus). Pradėjo augti, kuomet atitiestas Šiaurės vakarų geležinkelis. Tapo svarbiu mineralų eksporto centru (į čia gabenti kroviniai iš Aidaho, Montanos, šiaurės rytų Oregono, rytų Vašingtono). Nuo 1879 m. – apygardos centras, nuo 1881 m. – miestas. 1889 m. beveik visas miestas sudegė gaisre. 1900 m. atstatytas ir pervadintas Spokanu.

XX a. pr. plėtota medienos, metalo apdirbimo, maisto pramonė. Augo dėl šalimais plėtotų Ker d’Aleno kasyklų, Grand Kuli užtvankos. Po Antrojo pasaulinio karo – dėl karinės bazės. 1974 m. Spokane vyko pasaulinė EXPO paroda.

## Geografija
Spokanas įsikūręs prie Spokanų upės, Vašingtono valstijos rytuose. Miesto aukštis virš jūros lygio – 562 m.

Remiantis Jungtinių Valstijų gyventojų surašymo biuro duomenimis, miesto plotas 155,4 km², iš kurių 153,5 km² sudaro žemė ir 2 km² vanduo.

### Klimatas
Miestui būdingas žemyninis klimatas. Vasaros sausos, žiemą iškrenta daug sniego.

## Demografija
2022 m. Amerikos bendruomenės tyrimo duomenimis, mieste gyvena 230 176 gyventojai 101 130 namų ūkiuose. Gyventojų tankis 1292,5 gyventojai kvadratiniam kilometrui. Rasinė sudėtis: 80,7 % – baltieji, 2,9 % – kitos rasės, 2,5 % – juodaodžiai arba afroamerikiečiai, 2,0 % – azijiečiai, 0,8 % – indėnai arba Aliaskos vietiniai gyventojai ir 0,5 % – vietiniai Havajų ir kitų Ramiojo vandenyno salų gyventojai, o 10,5 % – mišrios kilmės.

## Transportas
Spokano tarptautinis oro uostas antras pagal dydį Vašingtono valstijoje. Tai pagrindinis komercinis oro uostas Spokane, rytiniame Vašingtone ir šiauriniame Aidahe. Nutolęs nuo miesto centro 8 km į vakarus (maždaug 10 min kelio automobiliu) ir užima 19,42 km2.

## Žymūs žmonės
Iš Spokano kilę šie žymūs žmonės:
* Jan-Michael Gambill (g. 1977), tenisininkas
* John Stockton (g. 1962), krepšininkas

## Miestų partnerystė
Spokano miestai partneriai:

*  Nišinomija, Japonija
*  Čečonas, Pietų Korėja
*  Dzilinas, Kinija
*  Limerikas, Airija
*  San Luis Potosi, Meksika
*  Kaljis, Italija

## Šaltiniai

## Nuorodos
*
Asta Skujytė-Razmienė

**Asta Skujytė-Razmienė** (g. 1989 m. sausio 4 d. Raubonių k., Pasvalio raj.) – humanitarinių mokslų daktarė, Lietuvių literatūros ir tautosakos instituto tautosakos archyvo skyriaus mokslo darbuotoja, skyriaus vadovė, Vilniaus miesto folkloro ansamblio „Mindrė“ narė.

## Biografija
2008 m. baigė Pasvalio Petro Vileišio gimnaziją, 2012 m. Vilniaus universitete baigė lietuvių filologijos studijas, 2014 m. Astai Skujytei-Razmienei VU suteiktas semiotikos magistro laipsnis. 2019 m. apgynė humanitarinių mokslų daktaro disertaciją *Užkrečiamų ligų samprata XIX a. – XX a. pirmosios pusės lietuvių folklore* (vadovė dr. Daiva Vaitkevičienė). Nuo 2014 m. dirba Lietuvių literatūros ir tautosakos institute, Tautosakos archyvo skyriuje.

## Šaltiniai
Rapid Sitis

**Rapid Sitis** () – miestas Jungtinėse Amerikos Valstijose, Pietų Dakotos vakaruose, 230 km į pietvakarius nuo Piro, prie Rapid Kriko upės, Juodųjų aukštumų pakraštyje. Peningtono apygardos centras, antras pagal gyventojų skaičių miestas valstijoje. Yra regioninis oro uostas, plentai į Su Folsą, Bilingsą, Hot Springsą; geležinkelio stotis.

Regioninis prekybos, transporto, švietimo, sveikatos apsaugos centras. Vystomas turizmas, taip pat miškų kirtimas, elektronikos, medienos apdirbimo, cemento pramonė, juvelyrika. Apylinkėse kasamas molis, gipsas, žvyras, smėlis, skaldomi akmenys, plėtojama žemdirbystė (kviečiai, avižos, pašariniai augalai), gyvulininkystė (avys, galvijai).

Veikia Pietų Dakotos kalnakasybos ir technologijų mokykla (nuo 1885 m.), Nacionalinis Amerikos universitetas (nuo 1941 m.), krašto istorijos, geologijos, aeronautikos ir kosmoso muziejai, didžiausias pasaulyje roplių terariumas, *Bear Country USA* zoologijos sodas-safaris. Miesto apylinkėse yra Elsvorto karinių oro pajėgų bazė.

Rapid Sičio apylinkės pasižymi vaizdingais kraštovaizdžiais ir turistiniais objektais: Bedlandų nacionalinis parkas, Bafalo Gapo nacionalinė prerija, Juodųjų kalvų nacionalinis miškas, Vėjo Urvo nacionalinis parkas, Brangakmenių Urvo nacionalinis paminklas, Rašmoro kalno nacionalinis paminklas, Pakvaišusio Žirgo paminklas, Kasterio valstijos parkas.

2010 m. 80,4 % miesto gyventojų buvo baltieji, 12,4 % – indėnai, 4,1 % – lotynoamerikiečiai, 4,1 % – mišrios kilmės, po 1 % – afroamerikiečiai ir azijiečiai.

## Istorija
Rapid Sitis sijų žemėse įkurtas 1876 m., prasidėjus aukso karštinei. Nuo 1877 m. – apygardos centras. 1866 m. Rapid Sitį pasiekė geležinkelis. 1882 m. inkorporuotas.

1972 m. miestą nusiaubė Rapid Kriko potvynis, nusinešęs 235 gyvybes.

## Šaltiniai
Fort Smitas (reikšmės)

**Fort Smitas** () gali reikšti:
* Fort Smitas – miestas JAV, Arkanzase;
* Fort Smitas – gyvenvietė JAV, Montanoje;
* Fort Smitas – gyvenvietė Kanadoje, Šiaurės vakarų teritorijose;
* Fort Smitas – buvęs Nort Vest Riverio (Kanada, Labradoras) pavadinimas.
Mizula

**Mizula** () – miestas Jungtinėse Amerikos Valstijose, vakarų Montanoje, 270 km į pietryčius nuo Spokano, prie Klark Forko upės, Safyrų kalnų slėnyje. Apygardos centras, antras pagal gyventojų skaičių valstijos miestas. Yra oro uostas, eina Spokano–Bilingso plentas ir geležinkelis. Medienos apdirbimo, popieriaus, maisto (pieno) pramonė, turizmas.

Veikia Montanos universitetas (įkurtas 1893 m.), Ugnies mokslų laboratorija, JAV miškų ūkio ir Montanos valstijos miškų ūkio valdybos, ugniagesių mokykla. Mizulos apylinkėse gausu turistinių, vaizdingų objektų: Lolo nacionalinis miškas, Klirvoterio, Biteruto, Flathedo nacionaliniai miškai, indėnų flathedų rezervacija.

2010 m. 92,1 % miesto gyventojų buvo baltieji, 2,9 % – lotynoamerikiečiai, 2,8 % – indėnai, 2,8 % – mišrios kilmės, 1,2 % – azijiečiai.

## Istorija
1841 m. dabartinio miesto apylinkėse (Stivensvilyje) Šv. Marijos misiją įsteigė tėvas Pjeras-Žanas de Smetas (*Pierre-Jean de Smet*). Apie 1860 m., prie Mulano kelio, ėjusio laukinėmis vietovėmis tarp Fort Bentono ir Vala Valos, įkurtas Helgeit Vilidžo kaimas. 1866 m. tapo apygardos centru. Pervadintas į Mizulą – šis pavadinimas sališų kalba reiškia „šaltas vanduo“. Pradėjo augti 1883 m., kai ties Mizula įrengtas geležinkelių išsišakojimas. Miestas nuo 1885 m.

## Šaltiniai
Skotsdeilis

**Skotsdeilis** () – miestas Jungtinių Amerikos Valstijų pietvakariuose, Arizonoje, Marikopos apygardoje, šiaurės rytinis Finikso priemiestis. Yra vietinės reikšmės oro uostas. Plėtojama maisto pramonė, amatai, turizmas, apylinkėse vykdoma drėkinamoji žemdirbystė (javai, daržovės, medvilnė). Miestą vagoja keletas drėkinamųjų kanalų.

Skotsdeilyje veikia šiuolaikinio meno, istorijos ir kiti muziejai, teatrai, meno galerijos. Vyksta kasmetiniai meno, kulinarijos, tarptautiniai kino festivaliai. Miesto centre vyrauja arizonietiško stiliaus architektūra. Miesto įžymybė – *[[Taliesin West]]* – žiemos namas ir studija, kurioje gyveno ir kūrė architektas Frenkas Loidas Raitas. Nuo 2019 m. pastatas paskelbtas UNESCO pasaulio paveldo objektu.

2020 m. baltieji sudarė 78,5 % miesto gyventojų, lotynoamerikiečiai – 9,8 %, azijiečiai – 5 %, afroamerikiečiai – 2 %.

## Istorija

Skotsdeilis kaip diližanų stotelė pradėjo kurtis 1888 m. Pavadintas pagal vieną iš naujakurių – Vinfildą Skotą. Miestas nuo 1961 m.

## Šaltiniai
Jutika

**Jutika** (angl. *Utica*) – miestas Jungtinių Amerikos Valstijų šiaurės rytuose, Niujorko valstijos centrinėje dalyje, 153 km į vakarus nuo Olbanio, 386 km į šiaurės vakarus nuo Niujorko, prie Mohoko upės. Onaidų apygardos administracinis centras ir didžiausias miestas. 2020 m. JAV gyventojų surašymo duomenimis, mieste gyveno 65 283 gyventojai.  Yra universitetas. Medicinos ir chirurgijos įrangos, medinių baldų, papuošalų dėžučių, darbastalio reikmenų, oro erdvės energijos perdavimo, tekstilinių padangų sutvirtinimų gamyba.

## Istorija
Pirmieji gyventojai buvo olandai ir vokiečiai. Jutikos kaimas įkurtas 1798 m., pavadinimas buvo išrinktas atsitiktiniu būdu. 1825 m., užbaigus Erio kanalą, Jutika išaugo kaip tekstilės pramonės centras. Miesto teises įgavo 1832 m. XX a. viduryje miestas patyrė ekonominį nuosmukį, išvyko daug gyventojų.

## Gyventojai
2021 m. duomenimis Jutikoje gyveno 56,6 % baltųjų, 14,5 % afroamerikiečių, 11 % azijiečių, 4,35 % mišrios rasės, 0,35 % kitų rasių, 0,33 % indėnų, 0,02 % Ramiojo vandenyno salų ir 12,9 % lotynoamerikiečių kilmės gyventojų.

## Šaltiniai
Stoktonas

**Stoktonas** () – miestas Jungtinių Amerikos Valstijų vakaruose, Kalifornijoje, Centriniame slėnyje, prie San Choakino upės (prie jos vidinės deltos), ~100 km į rytus nuo San Fransisko, 70 km į pietus nuo Sakramento. San Choakino apygardos centras. Upių uostas, oro uostas, geležinkeliai ir plentai į Sakramentą, Los Andželą, Oklandą, Fresną. Maisto (vaisių ir daržovių perdirbimo), elektronikos, medienos apdirbimo pramonė, žemės ūkio mašinų, valčių gamyba. Apylinkėse vystoma žemdirbystė, auginami vynmedžiai.

Stoktone veikia Ramiojo vandenyno universitetas (nuo 1923 m.), Hagino meno ir istorijos muziejus (nuo 1931 m.), du koledžai, teatras, simfoninis orkestras, filharmonija, lenktynių trasa. Apylinkėse yra Maik Grouvo regioninis parkas, Polardvilio miestas vaiduoklis-muziejus.

2010 m. 40,3 % Stoktono gyventojų buvo lotynoamerikiečiai, 22,1 % – baltieji, 21,5 % – azijiečiai, 12,2 % – afroamerikiečiai.

## Istorija
1844 m. dabartinio miesto žemės pateko į Kampo de Los Franseso rančą, kurią Meksika perleido Viljamui Giulankui. 1849 m. žemę nusipirko kapitonas Čarlzas Veberis ir įsteigė Tuleburgo gyvenvietę. Jau 1850 m. gyvenvietė tapo miestu ir apygardos centru, nes sparčiai augo dėl to, kad plėtėsi uostas prie San Choakino upės, per kurį tiektos medžiagos gausiai besikėlusiems aukso kasėjams. Tais pačiais metais miestas pervadintas komandoro Roberto F. Stoktono, prijungusio Kaliforniją prie JAV, garbei.

1869 m. Stoktoną pasiekė geležinkelis, plėtota drėkinamoji žemdirbystė, įrengta kanalų sistema. 1933 m. išgilinus San Choakino vagą, tapo svarbiu vidiniu uostu.

## Šaltiniai
Algimantas Butnorius

**Algimantas Butnorius**: 
* Algimantas Butnorius (1946) – Lietuvos šachmatininkas, didmeistris.
* Algimantas Butnorius (1960) – Lietuvos dainų autorius ir atlikėjas.
Stoktonas (reikšmės)

**Stoktonas** () gali reikšti:
* daugelis gyvenviečių JAV:
** Stoktonas – miestas Kalifornijoje;
** Stoktonas – kaimas Ilinojuje;
** Stoktonas – mažas miestas Ajovoje;
** Stoktonas – mažas miestas Kanzase;
** Stoktonas – mažas miestas Minesotoje;
** Stoktonas – mažas miestas Misūryje;
** Stoktonas – miestelis Niujorko valstijoje;
** Stoktonas – miestelis Jutoje;
** Stoktonas – miestelis Viskonsine;
** Stokton Springsas – miestelis Meine;
** Fort Stoktonas – mažas miestas Teksase;
* keletas gyvenviečių Jungtinėje Karalystėje:
** Stoktonas prie Tiso – miestas Darame;
** Stoktonas – kaimas Vorikšyre;
** Stoktonas – kaimas Viltšyre;
** Stokton Hitas – gyvenvietė Češyre;
* kelios mažos gyvenvietės Australijoje, N. Zelandijoje.
Hiperrealusis skaičius

Matematikoje **hiperrealiųjų skaičių** sistema – begalinių ir be galo mažų (bet ne nulinių) dydžių apdorojimo būdas. **Hiperrealieji skaičiai** *R, yra realiųjų skaičių R išplėtimas, kuriame yra skaičiai, didesni už bet kokią formą

: 1 + 1 + \cdots + 1  (bet kokiam baigtiniam terminų skaičiui).

Hiperrealieji skaičiai yra begaliniai, o jų priešingybė yra skaičiai yra be galo maži skaičiai. Terminą „hiperrealusis“ 1948 m. įvedė Edvinas Hevitas.

Hiperrealieji skaičiai tenkina perkėlimo dėsnį, Leibnico euristinio tęstinumo dėsnio griežtą versiją. Perkėlimo dėsnis teigia, kad tikrieji pirmos eilės teiginiai apie R galioja ir *R. Pavyzdžiui, komutacinis sudėties dėsnis, x + y = y + x, galioja hiperrealiesiems skaičiams lygiai taip pat, kaip ir realiesiems; kadangi R yra realusis uždaras laukas, kaip ir *R. Kadangi \sin({\pi n})=0 visiems sveikiesiems skaičiams *n*, \sin({\pi H})=0 taip pat galioja visiems hipersveikiesiems skaičiams H. Ultralaipsnių perkėlimo principas yra 1955 m. Lošo teoremos pasekmė.

Hiperrealiųjų skaičių taikymas, ypač perkėlimo principo analizės problemoms spręsti yra vadinamas nestandartine analize. Vienas iš neatidėliotinų taikymo būdų yra pagrindinių analizės sąvokų, tokių kaip išvestinė ir integralas, tiesioginis apibrėžimas, neperžengiant daugelio kiekybinių rodiklių loginių komplikacijų. Taigi, *f*(*x*) išvestinė tampa f'(x) = \operatorname{st}\left( \frac{f(x + \Delta x) - f(x)}{\Delta x} \right) be galo mažiems skaičiams \Delta x, kur st(&middot;) reiškia standartinę apvalinimo funkciją, kuri suapvalina kiekvieną baigtinį hiperrealųjį skaičių iki artimiausio realiojo skaičiaus. Atitinkamai integralas yra apibrėžiamas kaip tinkamos begalinės sumos standartinis apvalinimas.

## Išnašos
Normanas

**Normanas** () – miestas Jungtinėse Amerikos Valstijose, Oklahomoje, prie Pietų Kaneidiano upės, pietinis Oklahoma Sičio priemiestis. Klivlando apygardos centras. Mieste yra Vilo Rodžerso oro uostas (aptarnauja Oklahoma Sitį), praeina Oklahoma Sičio–Dalaso plentas ir geležinkelis. Apylinkėse plėtojamas žemės ūkis, yra naftos ir gamtinių dujų telkinių.

Normane veikia Oklahomos universitetas (įkurtas 1890 m.), psichinės sveikatos centras, Tinkerio karinių oro pajėgų bazė, gamtos istorijos muziejus (universitete), Nacionalinė nuožmių audrų laboratorija.

2010 m. 84,7 % Normano gyventojų buvo baltieji, 6,4 % – lotynoamerikiečiai, 5,5 % – mišrios kilmės, 4,7 % – indėnai, 4,3 % – afroamerikiečiai, 3,8 % – azijiečiai.

## Istorija
Gyvenvietė įkurta 1889 m., kaip stovyklavietė, kurioje įsikūrė baltieji, leidus jiems keltis į Oklahomą. Pavadintas Obrio Normano (*Aubrey Norman*), Santa Fė geležinkelių žvalgytojo, garbei. Pradėjo augti 1890 m. įkurus universitetą. Nuo 1891 m. miestas, nuo 1907 m. – apygardos centras.

Miestą dažnai siaubia tornadai.

## Šaltiniai
Sidar Rapidsas

**Sidar Rapidsas** () – miestas Jungtinėse Amerikos Valstijose, rytų Ajovoje, abipus Sidaro upės, 160 km į šiaurės rytus nuo Di Moino. Lino apygardos centras, antras pagal gyventojų skaičių Ajovos miestas. Yra Rytų Ajovos oro uostas, plentai ir geležinkeliai į Čikagą, Ajova Sitį, Di Moiną, Vaterlo. Maisto (malimo, mėsos, pieno) pramonė, pašarų, žemės ūkio ir kelių tiesimo mašinų, automobilių transporto elektroninės įrangos, sporto reikmenų gamyba. Žemės ūkio regiono prekybos centras.

Veikia Ajovos masonų biblioteka ir muziejus (viena didžiausių masonų medžiagos kolekcijų pasaulyje), Sidar Rapidso meno muziejus, Nacionalinis čekų ir slovakų muziejus ir biblioteka (XIX a. mieste įsikūrė didelė čekų ir slovakų bendruomenė), trys koledžai. Yra 1886 m. Briusmoro rūmai.

2020 m. 77,8 % Sidar Rapidso gyventojų buvo baltieji, 10,4 % – afroamerikiečiai, 4,7 % – lotynoamerikiečiai, 2,7 % – azijiečiai.

## Istorija

Miestas pradėjo kurtis 1841 m., tada vadintas Rapids Sičiu (*Rapids City*, pagal  'upės slenkstis', dėl sraunios ir slenkstėtos Sidaro upės). Dabartinis pavadinimas ir miesto teisės suteiktos 1849 m. Miestas pradėjo augti nuo 1859 m., kai jį pasiekė geležinkelis, tapo svarbiu gyvulių ir javų prekybos tašku. 1870 m. prie Sidar Rapidso prijungtas Kingstonas, 1926 m. – Kenvud Parkas. Nuo 1919 m. – apygardos centras.

2008 ir 2016 m. Sidar Rapidsas nukentėjo nuo potvynio.

## Šaltiniai
Valdizas

**Valdizas** (angl. *Valdez*) – miestas Jungtinėse Amerikos Valstijose, Aliaskos pietinėje dalyje, 490 km į rytus nuo Ankoridžo. Čugačo apskaitinės apyrubės didžiausias miestas. 2020 m. JAV gyventojų surašymo duomenimis, mieste gyveno 3 985 gyventojai. Yra oro uostas, muziejus. Valdizas daugiausiai verčiasi naftos pramone. Kasyba, žuvies perdirbimas ir turizmas. Pramogos, kaip plaukimas baidarėmis, slidinėjimas, važinėjimas sniegaeigiais bei žygiavimas. Netoliese yra Kolumbijos ledynas, Vrangelio ir Šv. Elijo nacionalinis parkas.

## Istorija
Iki 1898 m. miestas žinomas kaip Koper Sitis, tačiau po to buvo pavadintas Valdizu ispanų karininko Antonijaus Valdeso i Fernandeso Basano garbei. Miestas nukentėjo nuo 1964 m. įvykusio žemės drebėjimo. 1989 m. Valdizas nukentėjo nuo ''Exxon Valdez'' naftos išsiliejimo.

## Gyventojai
2021 m. duomenimis Valdize gyveno 80 % baltųjų, 4,89 % mišrios rasės, 4,41 % indėnų, 2,47 % afroamerikiečių, 1,19 % kitų rasių ir 7,09 % lotynoamerikiečių kilmės gyventojų.

## Šaltiniai
Kentra

* Albinas Kentra (1929–2023) – rezistentas, pedagogas, visuomenininkas;
* Jonas Kentra (1869–1942) – teisininkas, teisėjas, notaras.

Pavardė paplitusi Kvėdarnos, Veiviržėnų, Varnių apylinkėse. Siejama su žodžiais *kentrùs* „kantrus“, *kentrývas* „kuris pakenčia, kantrus“.

## Šaltiniai
Džiletas

**Džiletas** () – miestas Jungtinėse Amerikos Valstijose, šiaurės rytų Vajominge, 180 km į vakarus nuo Rapid Sičio. Kampbelo apygardos centras ir trečias pagal dydį valstijos miestas. Geležinkeliai į Omahą, Bilingsą, Šajeną, praeina Su Folso–Bilingso plentas. Didelis akmens anglių gavybos centras (Vajodako telkinys). Prekybinis regiono centras (javai, gyvuliai, nafta, uranas, anglis). Veikia žemės ūkio eksperimentinė stotis.

2018 m. 85,4 % Džileto gyventojų buvo baltieji, 10,2 % – lotynoamerikiečiai, 0,8 % – indėnai, 3,3 % – mišrios kilmės.

## Istorija
Džiletas įkurtas 1891 m., atitiesus Berlingtono ir Misūrio geležinkelių linijas. Pavadintas geležinkelių inžinieriaus Edvardo Džileto garbei. Miestas nuo 1890 m., apygardos centras – nuo 1911 m.

## Šaltiniai
Pueblas (Koloradas)

**Pueblas** () – miestas Jungtinėse Amerikos Valstijose, Kolorado valstijoje, 180 km į pietus nuo Denverio, prie Arkanzaso upės ir jos intako Fauntin Kriko. Apygardos centras. Yra oro uostas, geležinkelių mazgas, plentai į Denverį, Albukerkę, Vičitą, Grand Džankšiną. Svarbus plieno metalurgijos pramonės centras (Minekvoje), apylinkėse kasama akmens anglis, vystoma drėkinamoji žemdirbystė.

Veikia Pietų Kolorado universitetas (nuo 1933 m.). Apylinkėse yra San Isabelės nacionalinis miškas.

2010 m. 75,2 % Pueblo gyventojų buvo baltieji (dauguma lotynoamerikiečiai), 2,5 % – afroamerikiečiai, 2,2 % – indėnai.

## Istorija
1842 m. prekeivis Džimas Bekvortas įkūrė Fort Pueblo postą, bet 1854 m. dėl kartų tarp baltųjų ir indėnų apleistas. Atkurtas 1860 m. (susiliejo su gretimai įkurtu Fauntin Sičiu). Pradėjo augti 1872 ir 1876 m. atitiesus geležinkelių linijas. Vėliau suklestėjo dėl metalurgijos pramonės.

## Šaltiniai
G. G. Jackson

**Gregoris „Dži Dži“ Džeksonas** (, g. ) – JAV krepšininkas, žaidžiantis NBA lygoje besivaržančiame Memfio „Grizzlies“ klube. Universitete rungtyniavo Pietų Karolinos „Gamecocks“ komandoje.

## Karjera universitete
Savo sezoną Pietų Karolinos komandoje pradėjo kaip startinio penketo sunkusis krašto puolėjas. Pirmąją sezono savaitę buvo pripažintas Pietryčių konferencijos (SEC) savaitės pirmakursiu, nes per pirmąsias dvejas karjeros rungtynes vidutiniškai pelnė po 15 taškų ir atkovojo po 9 kamuolius. Džeksonas buvo pasodintas ant atsarginių suolo po to, kai 85:42 pralaimėtose rungtynėse su Tenesio komanda nepataikė nė vieno metimo ir nepelnė nė taško. Kitose rungtynėse Džeksonas pelnė 16 taškų nuo atsarginių žaidėjų suolelio 71:68 pergalėje prieš Kentukio universitetą. Jis baigė sezoną kaip „Gamecocks“ rezultatyviausias žaidėjas (15,4 taško per rungtynes), taip pat komandoje pirmavo su 26 blokais ir 24 perimtais kamuoliais.

Pasibaigus sezonui paskelbė, jog ketina dalyvauti 2023 m. NBA naujokų biržoje.

## Profesionali karjera
2023 m. NBA naujokų biržoje Memfio „Grizzlies“ pasirinko jį 45-uoju šaukimu. 2023 m. rugpjūčio 31 d. su Memfiu pasirašė dvipusę sutartį. Pagal sutarties sąlygas jis dalinosi laiką tarp „Grizzlies“ ir NBA G lygos klubo Memfio „Hustle“. Džeksonas antrosiose G lygos rungtynėse pelnė 32 taškus, sugriebė 9 atšokusius kamuolius, atliko 3 rezultatyvius perdavimus, perėmė kamuolį ir blokavo 3 metimus.

## Statistika

### NBA
#### Reguliarusis sezonas

|-
| style="text-align:left;"| 
| style="text-align:left;"| Memfis
| **48** || **18** || **25.7** || **.428** || **.357** || **.752** || **4.1** || **1.2** || **.6** || **.5** || **14.6**
|-
| style="text-align:left;"| 
| style="text-align:left;"| Memfis
| 29 || 3 || 15.8 || .372 || .337 || .725 || 3.2 || 1.0 || .4 || .2 || 7.2
|- class="sortbottom"
| style="text-align:center;" colspan="2"| Karjera
| 77 || 21 || 22.0 || .413 || .352 || .746 || 3.7 || 1.1 || .5 || .4 || 11.8
|}

### Universitetas

|-
| style="text-align:left;"|2022–23
| style="text-align:left;"|Pietų Karolina
| 32 || 29 || 31.9 || .384 || .324 || .677 || 5.9 || .8 || .8 || .8 || 15.4
|- class="sortbottom"
| style="text-align:center;" colspan="2"|Karjera
| 32 || 29 || 31.9 || .384 || .324 || .677 || 5.9 || .8 || .8 || .8 || 15.4
|}

## Apdovanojimai ir pasiekimai
### NBA
* Antrosios NBA simbolinės naujokų komandos žaidėjas (2024 m.)
## Išnašos

## Nuorodos
* G. G. Jackson profilis „Basketball Reference“ 
* G. G. Jackson NCAA profilis „Sports Reference“